ורוניקה מארס (סרט)

ורוניקה מארס (באנגלית: Veronica Mars) הוא סרט מסתורין נאו-נואר אמריקאי משנת 2014 שהופק ובוים על ידי רוב תומאס, שכתב יחד עם דיאן רוגיירו את התסריט. הסרט הוא עיבוד קולנועי והמשכון המבוסס על סדרת טלוויזיה באותו שם שנוצרה על ידי תומאס. בסרט מככבים קריסטן בל בדמותה של ורוניקה מארס, לצדם של ג'ייסון דורינג, פרנסיס קפרה, קריסטן ריטר, פרסי דאגס השלישי, טינה מאורינו, ראיין הנסן, כריס לואוול ואנריקו קולנטוני, ששבים לגלם את דמויותיהם מסדרת הטלוויזיה. עלילת הסרט מתרחשת תשע שנים לאחר אירועי סיום העונה השלישית, ועוקבת אחר ורוניקה מארס ששבה לעיר הולדתה, נפטון, על מנת לחקור פרשיית רצח בה הסתבך בן זוגה לשעבר, לוגן אקולס. לאחר ביטול הסדרה בשנת 2007, תומאס כתב תסריט עבור עיבוד קולנועי שנועד להמשיך את עלילת הסדרה. עם זאת, אולפני האחים וורנר סירבו לממן את הפרויקט, וב-13 במרץ 2013, השיקו תומאס ובל קמפיין גיוס כספים באתר "קיקסטארטר" עבור הפקת הסרט, שהגיע ליעדו, 2 מיליון דולר, תוך אחת עשרה שעות, ושבר מספר שיאי "קיקסטארטר", כולל היותו הפרויקט הקולנועי המצליח הגדול ביותר באתר. לאחר גיוס תקציב של 5 מיליון דולר עד סיום הקמפיין, צילומי הסרט החלו ביוני 2013 בלוס אנג'לס, והסתיימו ביולי 2013. הסרט עלה לאקרנים ב-8 במרץ 2014 בפסטיבל SXSW, והופץ בארצות הברית בבתי קולנוע נבחרים ובאמצעות שירותי ה-VOD ב-14 במרץ 2014 על ידי אולפני האחים וורנר. הסרט זכה לביקורות חיוביות ממבקרים וקהל הצופים, בהם רבים שיבחו את התסריט ואת ביצועיה של בל. הסרט גרף בקופות 3.5 מיליון דולר ברחבי העולם מול תקציב של 6 מיליון דולר. הפקת סרט ההמשך הביאה גם ליצירת המשכים נוספים במדיות נוספות, כולל שני רומנים, שנכתבו ביחד על ידי תומאס וג'ניפר גרהאם, וסדרת רשת, שעלתה לשידור בשירות "CW Seed". תשע שנים לאחר סיום העונה השלישית של הסדרה, הבלשית המתבגרת לשעבר ורוניקה מארס עזבה את העיירה הבדיונית נפטון, קליפורניה, ועברה להתגורר בניו יורק, שם היא מנהלת זוגיות עם סטוש "פיז" פיזנארסקי ויש לה הצעת עבודה ממשרד עורכי הדין היוקרתי "טרומן-מאן ושותפיו". עם תחילת הסרט, ורוניקה מקבלת טלפון מבן זוגה לשעבר, לוגן אקולס, שכעת משרת כסגן בחיל הים של ארצות הברית, שמואשם ברצח בת זוגו, קארי בישופ, גם היא בוגרת תיכון נפטון שהפכה לכוכבת פופ הידועה בשם הבמה "בוני דה ויל", וכעת מופגז בהצעות ייצוג מצד עורכי דין שונים המעוניינים לייצגו. ורוניקה מסכימה לחזור לנפטון ולעזור ללוגן למצוא את מי שייצג אותו בצורה הטובה ביותר. בנפטון, ורוניקה מתאחדת מחדש עם אביה, קית' מארס, בלש פרטי והשריף לשעבר של נפטון. ורוניקה מתחילה לחקור את נסיבות מותה של קארי, ובמהלך חקירתה, היא נגררת לפגישת המחזור של בני כיתתה, שם היא מגלה שהאופנוען והפושע לשעבר איליי "ויביל" נווארו הוא כעת איש משפחה שתיקן את דרכיו. במהלך האיחוד, ורוניקה מבינה שהירצחה של קארי קשור למותה של חברתה הטובה ביותר של קארי, סוזן נייט, שנעלמה בים. לאחר שהנמסיס של ורוניקה, מדיסון סינקלייר, מגננת על גבי המרקע עותק של קלטת המין של ורוניקה עם פיז, פורץ מאבק בין השתיים. האיחוד מגיע לסיומו הפתאומי כאשר ורוניקה מביאה להפעלתן של הממטרות. במסיבה שאחרי, ורוניקה מתחקרת את דיק קזבלנקאס; לוק הלדמן וארוסתו ג'יה גודמן; וסטו "קוב" קובלר, שכולם היו עם סוזן וקארי על הסירה בלילה שבו נעלמה סוזן. בינתיים, בעודו נוסע הביתה מהפגישה המחודשת, וביל עוצר כדי לעזור לנהגת שהוטרדה על ידי אופנוענים, אך נורה על ידי הנהגת, שנחשפת כסלסט קיין העצבנית. מחלקת השריף שותלת אקדח על מנת שסלסט תוכל לטעון הגנה עצמית, וקית' מסכים להוכיח את חפותו של ויביל. לאחר מכן, ורוניקה מחליטה החלטות שמאיימות על מערכת יחסיה עם פיז. ורוניקה מסיקה כי אלו ששהו על סירתה של סוזן לפני תשע שנים טייחו את נסיבות מותה וכי מישהו הרג את קארי מכיוון שאיימה להתוודות. סרטונים מביכים של קארי מתפרסמים ברשת, וורוניקה מתחקה אחריהם עד לווייני ואן לואו, ששתל תוכנות ריגול על מפורסמים ומכר את הסרטונים. ורוניקה משתמשת בסרטונים של ויני על מנת להוכיח שג'יה פיתתה את לוגן לבוא לביתה של קארי בליל הירצחה, מה שמרמז שהיא ולוק הרגו את קארי והפלילו את לוגן. לאמב מתעלם מהעדויות שחשפה ומסרב לעקוב אחריהם, אך ללא ידיעתו, ורוניקה מתעדת את השיחה. לאחר שנשארה בנפטון זמן רב מהמתוכנן, ורוניקה מתקשרת לפיז בניו יורק במטרה להסביר שהיא עדיין לא יכולה לחזור, ובכעסו, פיז מסיים את מערכת יחסיהם, ובמקביל, "טרומן-מאן ושות'" מבטלת את הצעת העבודה שלה, מה שמביא לוויכוח בין קית' לוורוניקה על בחירותיה בחייה. קית' נפגש בחשאיות עם סגן זאקס בנוגע למקרה של ויביל, אך השניים מותקפים על ידי נהג אלמוני במשאית שמתנגשת במכוניתו של זאקס, הורג אותו ומותיר את קית' במצב קשה. במקביל, ורוניקה ולוגן שוכבים, ומציתים מחדש את מערכת יחסיהם. ורוניקה שולחת פרחים בהם מושתלים מכשירי ציתות לדירתה של ג'יה ומתקשרת אליה, בתקווה להפחיד את ג'יה ולכפות עליה להודות שהיא המוח מאחורי מותה של קארי. מבוהלת, ג'יה מתקשר לקוב וחושפת את מעורבותו. ורוניקה הולכת לדירתה של ג'יה כדי להתעמת איתה, שם ג'יה חושפת כי קוב הוא העומד מאחורי מותה של קארי והפללתו של לוגן: סוזן מתה בעקבות מנת יתר, והוא צילם תמונות של קארי, ג'יה ולוק המבוהלים, שזרקו את גופתה של סוזן לים, באמצעותן הוא סחט אותם. מכשיר הציתות של ורוניקה משדר הכל באמצעות תדר רדיו שלדעתה אינו בשימוש אך למעשה נמצא בבעלותה של תחנת רדיו מקומית. קוב שומע את שיחתם ברדיו מדירתו בבניין ממול, ואז יורה והורג את ג'יה דרך החלון לפני שמתחיל לרדוף אחר ורוניקה, שמתקשרת למשטרה ומפתה את קוב למרתף לפני שמכה אותו עד עילפון באמצעות מקל גולף. לאחר זיכויו, לוגן חוזר לשירות פעיל בחיל הים, אך מבטיח לשוב לוורוניקה. תמונתו של קוב וההקלטה הסודית של לאמב בה הוא מסרב לחקור את טענותיה של ורוניקה מופצות ברשת, מה שמאלץ את לאמב לעצור את קוב, עם קריאות להדיחו מהתפקיד. קית' וויביל מחלימים מפציעותיהם, אך לאחר מכן החלמתו, ויביל שב לאורח חייו הפליליים. בסיום הסרט, ורוניקה משתלטת על עסק החקירה הפרטית של אביה עם מק בתור העוזרת שלה, לאחר שהחליטה לסייע במאבק למיגור השחיתות בנפטון. לאחר ביטול הסדרה, רוב תומאס כתב תסריט לעיבוד קולנועי שנועד להמשיך את העלילה, אך אולפני האחים וורנר בחרו שלא לממן את הפרויקט באותה בעת. ב-13 במרץ 2013 השיקו תומאס והכוכבת הראשית, קריסטן בל, קמפיין גיוס כספים להפקת הסרט באמצעות האתר "קיקסטארטר", והציעו תמריצים שונים למעריצים שיתרמו 10 דולר או יותר עבור הקמפיין. לצורך קידום הקמפיין, בל, תומאס, אנריקו קולנטוני, ראיין הנסן וג'ייסון דורינג הופיעו בסרטון המעודד את המעריצים לתרום, ותוך פחות מאחת עשרה שעות הושג מימון של 2 מיליון דולר. ביומו הראשון באתר, הפרויקט שבר את השיא כפרויקט המהיר ביותר שהגיע למיליון דולר, ולאחר מכן ל-2 מיליון דולר; הקמפיין גם השיג את מטרת ההתחייבות המינימלית הגבוהה ביותר שהושגה, והפך לפרויקט הקולנועי המצליח הגדול ביותר ב"קיקסטארטר" באותה תקופה. ביום הקמפיין האחרון שלו, הקמפיין שבר את שיא במספר התומכים בפרויקט יחיד של קיקסטארטר, שהיה בעבר בידי המשחק "Broken Age". לאחר מכן, הפקת הסרט זכתה לאור ירוק מחטיבת ההפצה הדיגיטלית של האחים וורנר. קמפיין ה"קיקסטארטר" הסתיים ב-13 באפריל 2013, לאחר ש-91,585 תורמים גייסו 5,702,153 דולר. ב-5 באפריל 2013, השלים תומאס את הטיוטה הראשונה של התסריט. בתחילת אפריל 2013, נמסר כי דורינג ישוב לגלם את דמותו של לוגן אקולס. במאי 2013, אישר תומאס כי קולנטוני ישוב לגלם את דמותו של קית' מארס. ביוני 2013, נמסר כי פרסי דאגס השלישי (ואלאס פאנל), כריס לואוול (סטוש "פיז" פיזנארסקי) ופרנסיס קפרה (איליי "ויביל" נווארו) ישובו לגלם את דמויותיהם מהסדרה המקורית. באותו חודש, נמסר על ליהוקם של סם הנטינגטון (לוק הלדרמן), אמנדה נורת' (מדיסון סינקלייר), דארן נוריס (קליף מקורמק) וטינה מאורינו (סינדי "מק" מקנזי). ב-14 ביולי 2013, נודע כי לייטון מיסטר לא תשוב לגלם את דמותה של קארי בישופ, עקב מחויבויות קודמות, והיא הוחלפה במוזיקאית אנדראה אסטלה. צילומי הסרט החלו ב-17 ביוני 2013 בלוס אנג'לס ונמשכו 28 ימים. הצילומים הראשונים כללו 120 סצנות, שתומאס תיאר כ"אגרסיביים". בין 28 הלוקיישנים שנבחרו עבור צילומי הסרט, נכללו מזח סנטה מוניקה, גשר וינסנט תומאס, מועדון הלילה "האדיסון" בבניין היגינס. סצנות נוספות צולמו גם ברובע האמנות של לוס אנג'לס ובלונג ביץ', קליפורניה. לאחר הקרנת-מבחן של הסרט באוקטובר 2013, אולפני האחים וורנר הסכימו לשלם עבור יום צילומים נוסף על מנת להבהיר נקודת עלילה. כתוצאה מכך, צולמו שתי סצנות במהלך חודש דצמבר שלאחר מכן. המוזיקה של הסרט הולחנה על ידי ג'וש קראמון, שהלחין בעבר את מוזיקת הרקע המקורית עבור סדרת הטלוויזיה. אלבום הפסקול המכיל את הלחנים של קראמון יצא לאור ב-14 במרץ 2014, עם עליית הסרט לאקרנים. אלבום הפסקול יצא לאור דיגיטלית על ידי חברת ההקלטות "ווטר-טאוור מיוזיק" ב-4 במרץ 2014. האלבום כולל את נעימת הנושא המקורית של סדרת הטלוויזיה, "We Used to Be Friends", בביצוע להקת "The Dandy Warhols", וכן גרסה אקוסטית חדשה של נעימת הנושא בביצועו של אלחנדרו אסקובדו ושירים נוספים בביצועיהם של אמפריור X, טווין סיסטר, ZZ Ward, סופיאן סטיבנס, מקס שניידר, מקינטוש בראון, טייפון, לו רולס וגרגורי אלן איסקוב. עם התקרבות הפקת הסרט לסיומה, אולפני האחים וורנר התרצו להפיץ את הסרט בהפצה קולנועית רחבה יותר בארצות הברית. הסרט עלה לאקרנים ב-14 במרץ 2014, והוקרן בעיקר בבתי הקולנוע של "AMC". באוסטרליה, התקיימו קומץ "הקרנות מעריצים" בבתי הקולנוע הנבחרים של "Hoyts" בכל מדינה. באותו יום, הסרט הפך גם לזמין להשכרה וקנייה באמצעות וידאו על פי דרישה ושאר הפלטפורמות המקוונות. הסרט היה לסרט הראשון שהופץ בבתי הקולנוע ולצפייה במדיה ביתית סימולטנית בארצות הברית על ידי אחד מששת האולפנים הגדולים בהוליווד. הסרט עלה לאקרנים בבכורה עולמית בפסטיבל הסרטים "South by Southwest" שהתקיים ב-8 במרץ 2014, והוקרן בכנס "פאליפסט" ב-13 במרץ 2014. טיזר טריילר ראשון של הסרט נחשף לראשונה במהלך כנס הקומיק-קון שנערך ב-19 ביולי 2013. לאחר סיום הצילומים, הוקרנו קטעים נוספים במהלך פסטיבל אוסטין. טריילר רשמי הופץ ב-2 בינואר 2014. הסרט הופץ בפורמטי DVD ו-Blu-ray ב-6 במאי 2014. ממכירות ה-Blu-ray וה-DVD, הסרט הרוויח 2.2 מיליון דולר בשבועיים הראשונים לאחר הפצתו בשוק. דיווחים ראשוניים על ביצועי הסרט בקופות עלו באוויר בשל האופי הכלכלי חסר התקדים לו זכה הסרט. הסרט הרוויח 260 אלף דולר מעלייתו לאקרנים ביום חמישי בלילה (ב-95 בתי קולנוע), והגיע לסכום של מיליון דולר כיממה לאחר שהופץ ב-291 בתי קולנוע ביום שישי. בסוף השבוע הראשון שלו, הסרט הכניס 1,988,351 דולר ב-291 בתי קולנוע בארצות הברית, ודורג במקום ה-11 בקופות. האנליסטים ציינו כי ההיסטוריה הפיננסית יוצאת הדופן והפצת הסרט הקשו על הפרשנות של רווחיו בקופות או על השוואתו לרווחיהם של סרטים אחרים. הסרט הכניס 3,322,127 דולר בקופות מקומיות ו-163 אלף דולר בקופות חוץ (אוסטריה, גרמניה ובריטניה) בסך כולל של 3,485,127 דולר. הסרט זכה לביקורות חיוביות מהמבקרים, שרבים מהם שיבחו את ביצועיה של בל כוורוניקה מארס. באתר הביקורות "Rotten Tomatoes", הסרט מחזיק בציון 79%, על בסיס 136 ביקורות, עם ציון ממוצע של 6.70/10. הקונצנזוס של האתר כתב כי "זה עשוי להיות חווית צפייה משעשעת יותר עבור מעריצי הסדרה הנלהבים, אך 'ורוניקה מארס' מציע מספיק כתיבה חדה וביצועים סולידיים על מנת לשעשע את הצופים שנמצאים במצב רוח למותחן-מונע-דמות." באתר הביקורות המשוקללות "Metacritic" הסרט זכה לציון 62 מתוך 100, על בסיס 35 ביקורות, דבר המצביע על "ביקורות חיוביות לרוב". שרי לינדן ממגזין "הוליווד ריפורטר" העניקה לסרט ביקורת חיובית, ותיארה אותו כ"עיבוד קולנועי סולידי לננסי דרו של המילניום החדש, [בעוד] שהוא בטוח ישמח את תומכי מימון ההמונים ומעריצים נוספים של הסדרה המקורית." ב-13 במרץ 2014, דיווח "וראייטי" כי השחקנית קריסטן בל מעוניינת לשוב לגלם את דמותה של ורוניקה מארס בסרט המשך; עם זאת, טרם הוכרז רשמית על תוכניות כאלו. תומאס גילה כי לו ול"אחים וורנר" היה "מספר קסם" בראש עבור רווחי הסרט הראשון על מנת לאפשר הפקת סרט המשך. בריאיון עם מייקל אוסיאלו שפורסם ב-29 ביולי 2014, אמר רוב תומאס: "אני אופטימי. הסרט [הראשון] הרוויח כסף שהיה המפתח לסרט שני פוטנציאלי, אז כן, אשמח לעשות זאת." עם זאת, נכון לשנת 2018, טרם פורסמו תוכניות לסרט המשך פוטנציאלי. שני רומנים, שנכתבו על ידי יוצר הסדרה, רוב תומאס, והסופרת ג'ניפר גרהאם, ממשיכים את עלילותיה של ורוניקה מארס לאחר אירועי הסרט, ומציגים גם את דמויותיהם של לוגן, מק, ואלאס ודיק. ב-15 ביולי 2013 נודע כי תומאס וחברת "Alloy Entertainment" חתמו על הסכם בן שני ספרים עם חברת ההוצאה לאור "ספרי וינטג'". הספר הראשון בעסקה, שכותרתו "The Thousand Dollar Tan Line" ועלילתו ממשיכה מהמקום בו הסרט הסתיים, יצא לאור ב-25 במרץ 2014, במהדורת כריכה רכה של "ספרי וינטג'", ספר אלקטרוני וספר שמע אותו קריסטן בל מקריינת. הרומן השני, "Mr. Kiss and Tell", יצא לאור ב-20 בינואר 2015. בראיונות, תומאס אישר כי הרומנים הם קנוניים בהמשכיות עלילותיה של "ורוניקה מארס", ושעלילותיהם לא ייסתרו על ידי יצירות עתידיות. בנוסף לרומנים שפורסמו, רשת "The CW" הכריזה על תוכניות לסדרת רשת שבמרכזה יעמוד ראיין הנסן, שיגלם גרסה בדיונית של עצמו המנסה להפיק ספין אוף של "ורוניקה מארס", המתמקדת בדמותו של דיק קזבלנקאס. סדרת הרשת בת שמונת הפרקים, "Play It Again, Dick", עלתה לשידור לראשונה בשירות "CW Seed" ב-8 בספטמבר 2014, והסתיימה ב-4 בנובמבר 2014. ערך מורחב – ורוניקה מארס ב-21 באוגוסט 2018, דווח כי שירות "הולו" מתכננת להפיק עונה רביעית, שתשמש כמעין תחייה (אנ'), עבור הסדרה המקורית, יחד עם בל ויוצר הסדרה, תומאס. הודעה רשמית של בל בנושא ופרטים נוספים על הפקת העונה הרביעית נחשפו ב-20 בספטמבר 2018. תומאס אישר כי התחייה תתקיים לאחר האירועים המתוארים בסרט וברומנים. העונה, שמנתה שמונה פרקים, עלתה לשידור ב-19 ביולי 2019. אתר האינטרנט הרשמי של ורוניקה מארס "ורוניקה מארס", במסד הנתונים הקולנועיים IMDb (באנגלית) "ורוניקה מארס", באתר AllMovie (באנגלית) "ורוניקה מארס", באתר Rotten Tomatoes (באנגלית) "ורוניקה מארס", באתר Box Office Mojo (באנגלית) "ורוניקה מארס", באתר Metacritic (באנגלית) "ורוניקה מארס", באתר אידיבי "ורוניקה מארס", תסריט הסרט באתר Scripts.com (באנגלית) "ורוניקה מארס", באתר Hulu סרטים (באנגלית) "ורוניקה מארס", במסד הנתונים הקולנועיים KinoPoisk (ברוסית) "Warner Bros.' "Veronica Mars" Movie Opens on March 14, 2014". Business Wire. Berkshire Hathaway. December 6, 2013. Retrieved December 9, 2013. "Veronica Mars". British Board of Film Classification. Retrieved February 26, 2014. Fritz, Ben (February 21, 2014). "'Veronica Mars' to Break the Mold for Movie Releases". The Wall Street Journal. Retrieved February 26, 2014. "Veronica Mars". Box Office Mojo. IMDb. Retrieved May 22, 2014. עכבר העיר, ורוניקה מארס בדרך לקולנוע, באתר הארץ, 20 באוגוסט 2008 רותה קופפר, מעריצי "ורוניקה מארס" גייסו שני מיליון דולר כדי להפכו לסרט, באתר הארץ, 16 במרץ 2013 דידי חנוך, “ורוניקה מארס” למסך הגדול!, באתר הארץ, 20 במרץ 2013 דייב איצקוף, "ורוניקה מארס": האם מימון המונים הוא העתיד של הקולנוע, באתר הארץ, 16 במרץ 2014 אליחי וידל, קריסטן בל בסרט "ורוניקה מארס": מלכת החנונים עולה כיתה, באתר הארץ, 10 בינואר 2014 Gilchrist, Todd (June 18, 2013). "'Veronica Mars' Begins Filming". MTV. Retrieved June 19, 2013. Goldberg, Matt (March 11, 2014). "Krysten Ritter Talks VERONICA MARS Movie, Returning to the Character, DON'T TRUST THE B—-, Her Top 5 Films of 2013, and More". Collider. Retrieved May 1, 2020. Etkin, Jaimie (June 18, 2013). "'Veronica Mars' Movie Starts Filming In Los Angeles (PHOTOS)". The Huffington Post. Retrieved June 19, 2013. Reiher, Andrea (July 11, 2013). "'Veronica Mars' movie casts Gaby Hoffmann as ..." Zap2it. Archived from the original on September 5, 2013. Retrieved July 17, 2013. Roots, Kimberly (July 17, 2013). "The Veronica Mars Movie Adds Sheriff Lamb – But There's a (Really Major) Twist". TVLine. Retrieved July 17, 2013. Masters, Megan (June 25, 2013). "The Veronica Mars Movie: Ken Marino Brings Vinnie Van Lowe Back to Neptune". TVLine. Retrieved June 26, 2013. Etkin, Jaimie (June 18, 2013). "Max Greenfield Joins 'Veronica Mars' Movie: Actor Confirms He Will Return As Deputy Leo D'Amato (VIDEO)". The Huffington Post. Retrieved June 19, 2013. אסטלה מחליפה בתפקיד את לייטון מיסטר. Nordyke, Kimberly (July 14, 2013). "Leighton Meester 'Unavailable' for 'Veronica Mars' Movie; Replaced by Singer Andrea Estella". The Hollywood Reporter. Prometheus Global Media. Retrieved July 16, 2013. Mitovich, Matt Webb (July 20, 2013). "The Veronica Mars Movie Trailer: Watch It Now". TVLine. Retrieved July 21, 2013. Goldberg, Lesley (June 10, 2013). "'Veronica Mars' Movie Books Christine Lakin (Exclusive)". The Hollywood Reporter. Retrieved June 19, 2013. Etkin, Jaimie (July 19, 2013). "'Veronica Mars' Movie Comic-Con Panel: Jamie Lee Curtis Cameo, January/February 2014 Release And More". The Huffington Post. Retrieved July 20, 2013. Weber, Lindsey (March 15, 2014). "Here Are All of the Veronica Mars Movie Cameos". Vulture. Retrieved March 15, 2014. Brown, Laurel (July 1, 2013). "'Veronica Mars' spoiler: Justin Long's cameo role revealed by Rob Thomas". Zap2it. Archived from the original on September 5, 2013. Retrieved July 10, 2013. Reiher, Andrea (July 5, 2013). "'Veronica Mars' movie adds James Franco as ..." Zap2it. Archived from the original on September 5, 2013. Retrieved July 10, 2013. Jensen, Jeff (March 13, 2013). "'Veronica Mars' movie: Kristen Bell says it's finally happening... if you help – EXCLUSIVE". Entertainment Weekly. Retrieved March 13, 2013. Strecker, Eric (March 13, 2013). "'Veronica Mars' movie is a go! 'My mind is blown' says Rob Thomas – EXCLUSIVE". Entertainment Weekly. Retrieved March 14, 2013. Thomas, Rob (March 14, 2013). "Records of note". Kickstarter. Retrieved March 14, 2013. Coyle, Jake (March 22, 2013). "'Veronica Mars' campaign rattles movie industry". AP News. Retrieved March 25, 2013. Hicken, Melanie (April 12, 2013). "Veronica Mars Kickstarter backed by record number of fans". CNN. Retrieved April 13, 2013. Dickey, Josh L. (March 13, 2013). "$2 Million for 'Veronica Mars' Breaks Kickstarter Records, Gets Greenlight". Variety. Retrieved February 5, 2014. Schillaci, Sophie (April 5, 2013). "'Veronica Mars' Update: Rob Thomas Has Finished a 'Too-long' First Draft, Breaks Down Budget". The Hollywood Reporter. Retrieved April 7, 2013. Bierly, Mandi (April 3, 2013). "Jason Dohring returns for 'Veronica Mars' movie". Entertainment Weekly. Retrieved April 7, 2013. Roots, Kimberly (May 9, 2013). "Enrico Colantoni Set For Veronica Mars Movie". TVLine. Retrieved June 9, 2013. Abrams, Natalie (June 8, 2013). "Percy Daggs III and Chris Lowell Join Veronica Mars Movie". TV Guide. Retrieved June 9, 2013. Nordyke, Kimberly (June 10, 2013). "'Veronica Mars' Movie: Francis Capra Set to Return". The Hollywood Reporter. Archived from the original on September 5, 2013. Retrieved June 11, 2013. Gold, Gabrielle (June 12, 2013). "'Veronica Mars Movie' casts Daran Norris, Amanda Noret, Sam Huntington". Hypable. Archived from the original on September 5, 2013. Retrieved June 12, 2013. Verrier, Richard (July 24, 2013). "'Veronica Mars' film wraps in L.A., and fans get a lot of credit". Los Angeles Times. Retrieved August 13, 2013. Fallon, Bryce (February 20, 2014). "Director Rob Thomas Talks Picking Up after Season Three, the Pressure of Adapting the Beloved Series to Film, and More on the Set of VERONICA MARS". Collider.com. Complex Movies. Retrieved February 22, 2014. Jensen, Jeff (February 13, 2014). "'Veronica Mars' returns: Rob Thomas, Kristen Bell on reshoots and the future of the franchise". Entertainment Weekly. Time Inc. Retrieved February 22, 2014. "'Veronica Mars' Movie Score Album Details". Film Music Reporter. March 13, 2014. Retrieved March 14, 2014. "'Veronica Mars' Movie Soundtrack Announced". Film Music Reporter. February 7, 2014. Retrieved February 22, 2014. Bahr, Lindsey (March 3, 2014). "'Veronica Mars' soundtrack: Listen to a new take on 'We Used to Be Friends' – EXCLUSIVE". Entertainment Weekly. Time Inc. Retrieved March 3, 2014. "Veronica Mars (Original Motion Picture Soundtrack)". iTunes. Retrieved April 25, 2014. Jensen, Jeff (December 4, 2013). "'Veronica Mars' movie gets a release date; plus, watch a clip! – EXCLUSIVE". Entertainment Weekly. Retrieved December 4, 2013. Gardner, Justin (January 28, 2014). "VERONICA MARS Tickets on Sale February 14th! Locations Announced Today!". AMC Theatres. Retrieved January 28, 2014. Graser, Marc (February 21, 2014). "Will 'Veronica Mars' VOD Release Kickstart New Trend in Hollywood?". Variety. Penske Media Corporation. Retrieved February 22, 2014. Fritz, Ben (February 21, 2014). "'Veronica Mars' to Break the Mold for Movie Releases". The Wall Street Journal. News Corp. Retrieved February 23, 2014. "SXSW Schedule | Veronica Mars". South by Southwest. SXSW Inc. Retrieved February 14, 2014. Strecker, Eric (December 17, 2013). "'Veronica Mars', 'American Horror Story: Coven' set for PaleyFest 2014". Entertainment Weekly. CNN. Retrieved December 18, 2013. Schillaci, Sophie (January 2, 2014). "'Veronica Mars' Is Back For A Reunion: See The First Trailer Now". MTV. Retrieved January 4, 2014. "Veronica Mars: The Movie Blu-ray". Blu-ray.com. March 18, 2014. Retrieved March 18, 2014. "Veronica Mars". The Numbers. Flixster. Retrieved July 27, 2014. Lobosco, Katie (March 12, 2014). "'Veronica Mars': Will it score at box office like it did on Kickstarter?". CNNMoney. Time Warner. Retrieved March 15, 2014. Truitt, Brian (March 9, 2014). "'Veronica Mars' movie release is like nothing on Earth". USA Today. Gannett Company. Retrieved March 15, 2014. McClintock, Pamela (March 14, 2014). "Box Office: 'Need for Speed' Races out of the Gate Thursday Night With $1.1 Million". The Hollywood Reporter. Prometheus Global Media. Retrieved March 15, 2014. Brueggemann, Tom (March 15, 2014). "Friday Box Office: Holdovers Battle 'Need for Speed' for Top Spot, 'Grand Budapest' & 'Veronica Mars' Reach Top 10". Indiewire. SnagFilms. Retrieved March 15, 2014. Busch, Anita (March 16, 2014). "Box Office: 'Mr. Peabody & Sherman' Looks To Take No. 1 Spot; 'Need For Speed' Stalling; Tyler Perry's 'Mom's Club' Lackluster, 'Budapest Hotel' Exceptional … Again". Deadline.com. Retrieved March 16, 2014. Mendelson, Scott (March 16, 2014). "Weekend Box Office: 'Veronica Mars' Earns $2M, 'Mr. Peabody And Sherman' Tops". Forbes. Retrieved March 24, 2014. Again, this is a strange release, completely without precedent in box office history." "Veronica Mars". Rotten Tomatoes. Fandango. Retrieved August 1, 2021. "Veronica Mars Reviews". Metacritic. CBS Interactive. Retrieved March 10, 2014. Linden, Sheri (March 9, 2014). "Veronica Mars: SXSW Review". The Hollywood Reporter. Prometheus Global Media. Retrieved March 10, 2014. Khatchatourian, Maane (March 13, 2014). "Kristen Bell Wants to Star in 'Frozen' Broadway Musical, 'Veronica Mars' Sequel". Variety. Retrieved March 14, 2014. Ausiello, Michael (July 29, 2014). "iZombie Preview at Comic-Con 2014 - TVLine". YouTube. Retrieved August 21, 2014. Lewis, Andy (July 15, 2013). "'Veronica Mars' Gets Book Series Spin-Off (Exclusive)". The Hollywood Reporter. Prometheus Global Media. Retrieved February 22, 2014. Perlman, Jake (February 22, 2014). "'Veronica Mars' original mystery book: See the cover! – EXCLUSIVE PHOTO". Entertainment Weekly. Time Inc. Retrieved February 22, 2014. "Veronica Mars: An Original Mystery by Rob Thomas". Random House. Retrieved March 16, 2014. Veronica Mars (2): An Original Mystery by Rob Thomas: Mr. Kiss and Tell (Vintage). Amazon. 2015. ISBN 978-0804170727. Jensen, Jeff (February 13, 2014). "Inside Movies 'Veronica Mars' returns: Rob Thomas, Kristen Bell on reshoots and the future of the franchise". Entertainment Weekly. Retrieved March 16, 2014. O'Connell, Michael; Goldberg, Lesley (January 15, 2014). "'Veronica Mars' Getting a Web Spinoff on The CW". The Hollywood Reporter. Prometheus Global Media. Retrieved February 22, 2014. Ausiello, Michael (August 21, 2018). "Veronica Mars: Hulu Eyes 8-Episode Limited Series Revival". TVLine. Retrieved August 22, 2018. Nordine, Michael (September 20, 2018). "'Veronica Mars' Officially Picked up by Hulu, Which Will Also Stream the First Three Seasons". IndieWire. Retrieved October 14, 2018. Ausiello, Michael (September 20, 2018). "Veronica Mars Revival: Scoop on Time Jump, 'Hardcore' Tone and More". TVLine. Retrieved October 14, 2018. Ausiello, Michael (July 19, 2019). "Veronica Mars Twist: Hulu Moves Up Revival Premiere Date to... Today (Yes, Season 4 is Available Now)". TVLine. Retrieved July 19, 2019.